URTEAN ZEHARREKO XXIII. DOMEKEA - A - 



SARRERAKO OHARKIZUNA 

Eukaristia ospatzeko deiari jarraituz, hemen alkartu zareen guztioi, 
egunon eta ondo etorri! 

Gaurko Ebanjelioan, gauza garrantzitsu bi gogoratuko deuskuz Jesusek: 
Bata, "lagun bi edo hiru bene izenean batuta dagozan batzarrean, Bera 
ere han dagoala euren erdian". Eta bestea, iraindu gaituan geure "anaia 
irabazteko" ahaleginak egin behar doguzela; parkatzeak eta parkamena 
hartzeak aparteko poza emoten daualako. Ospatu daigun guzti hori 
kristau batzar honetan. 

Aita baten semeok / sinismen bakar bat dogimok / 

anai artean batu garanok / 

kantuz gatoz / kantuz zugana, Jauna. 

— Seme gara, bai, haina seme izaten ba ete dakigu? 
Anai gara, bai, haina anai izaten ba ete dakigu? 
Seme izatera, anai izatera, Jauna, heldu nahi dogu. 



DAMU-OTOITZA 

Senideok: geure barrua aztertzen dogunean, gehienetan txarto egin 
doguzan gauzekaz gogoratzen gara; baina ez gara konturatzen egin barik 
itzi doguzan gauza onekaz. Benetako damutasunaz autortu daigun geure 
pekatua: 

- Jesus Jauna, bihotz urratuak salbatzera bialdua. ERRUKI, JAUNA. 

- Jesus Jauna, pekatariei dei egitera etorria. KRISTO, ERRUKI. 

- Jesus Jauna, gure aide otoitz egiteko Aitaren eskumaldean zaituguna. 
ERRUKI, JAUNA. 



Ez 33, 7-9: 

Profeten eginkizuna, batez ere, euren herriaren zuzenbakokeria eta 
pekatua salatzea izan zan: ez gorrotoak eraginda, herria leku txarrean 
izteko; maitasunak eraginda, herria eta bere burua salbatzeko baino. 



Erantzun-Salmoa: 



Erm 13, 8-10: 

Lagunurkoa ez da aukeratzen, onartu baino. Eta onartzeak maitatzea 
esan nahi dau. 



Mt 18, 15-20: 

Gaur egun, bai familian eta bai lagunartean, bata-bestea zuzentzea asko 
kostetan jaku: jaso geinken erantzunaren bildurrez edo geu ere errudun 
garealako. Halan da guztiz ere alkar zuzentzea maitasun ezaugarri bat da. 

JAINKO HERRIAREN OTOITZA 

Senideok: gizon-emakume guztien aide Jaungoiko Aitari otoitz egiten 
deutsagun une honetan, Jesus ere geugaz daukagu; horregaitik, uste 
osoz aurkeztu deioguzan gure eskariak: 

- Eleiza osoaren aide: apaltasunez eta maitasunez, baina bildur barik, 
salatu dagizala bere barruan eta munduan egiten diran injustiziak. ESKA- 
TU DEIOGUN JAUNARI. 

- Herri-arduradun guztien aide: herritarren eskubideak zainduz, gizarte 
alkartuago baten aide Ian egin dagiela. ESKATU DEIOGUN JAUNARI. 



Bazterturik edo bizitzea ezin eroanda dabizan guztien aide: 
Jaungoikoaren eta gure laguntza eta maitasuna izan dagiezala eurekin. 
ESKATU DEIOGUN JAUNARI. 

- Elizkizun honetan alkartuta gagozan guztion aide: Jaungoikoak guztiak 
maitatzera eta solidaritatera egiten deuskun deia entzun daigula. ESKATU 
DEIOGUN JAUNARI. 

Entzun, Aita ona, zure seme-alaben eskariak. Gure artean dagoan 
Kristoren bitartez. Amen. 



Jaunartzeko abestia 

Hemen gaituzu, .Tauna, ogiareneske: 
bizi behar honetan ahuldu baikintezke. 
Zure gorputz santua hartu nahi genduke. 
Zu gabe bizitzerik ezingo genduke. 

Munduak behar badau eguzki-argia. 



mendiko abereak iturri garbia, 
orobat nahi badogu barmko bizia, 
beharrezkoa jaku zeruko ogia. 

•Tauna, zure grazia lagun dakigula 
ogi hau j an dagigim Behar dan bezela. 
Ez ahaztu txarrerako jarriak gauzela, 
arren, zuzen ta leial bizi gaitezela. 



